Title: Pràctica 1.
Course: Ofimàtica - Full de càlcul

Creeu un full de càlcul i doneu format a les cel·les

L'objectiu d'aquesta pràctica és reforçar els procediments d'entrada de dades, el desplaçament per les cel·les del full i la utilització de les eines de format de les cel·les.

- Executeu l'OpenOffice.org Calc
- Ompliu les dades del full de càlcul per a que, el resultat sigui el que es mostra en la figura següent.
- Recordeu:
  - Escriviu les dades i premeu RETORN o la tecla de tabulació, en funció de si us interessa avançar a la filera o columna següent per introduir la dada.
  - Introduïu les dates en el format 09/10/85 (només les dues últimes xifres de l'any). L'OpenOffice.org Calc ja s'encarregarà de convertir-les adequadament.
  - Recordeu seleccionar totes les cel·les abans d'utilitzar l'eina Centrar.
- Ajusteu l'amplada de les columnes actuant sobre la divisòria entre els selectors de columna i dimensioneu-les amb el ratolí.
- Adjudiqueu, com veieu a la figura, el color de les cel·les de la fila 1 i de la columna A:
  - Seleccioneu, amb el ratolí, les cel·les des de la B1 a la G1.
  - Demaneu Format | Cel·les | Fons.
  - Seleccioneu, amb el ratolí, el color Groc 4 i premeu el botó D'acord.
  - Seleccioneu, amb el ratolí, les cel·les des de la A2 a la A8.
  - Demaneu Format | Cel·les | Fons.
  - Seleccioneu el color Sun 3 i premeu el botó D'acord.
- Centreu, amb l'eina Centrar, les dades de les columnes A i D:
  - Seleccioneu les cel·les de la D1 a la D8.
  - Premeu l'eina Centrar.
  - Seleccioneu les cel·les de la A2 a la A8.
  - Premeu l'eina Centrar.
- Deseu el llibre amb el nom Adreces:
  - Demaneu Fitxer | Desa (o premeu l'eina Desa de la barra d'eines Estàndard).
  - Localitzeu amb Desa a: la vostra carpeta de treball.
  - Escriviu a Nom del fitxer: el nom Adreces.
  - Premeu el botó Desa.
- Sortiu del programa amb Fitxer | Surt (o premeu Ctrl + Q).