Title: Activitat 1. Importar des d'un altre format.
Course: Ofimàtica - Full de càlcul

Importar un full de càlcul des d'un altre format

- Recupereu el fitxer continents.zip i deseu-lo en la vostra carpeta de treball.
- Descomprimiu-lo per obtenir el fitxer continents.xls que correspon a un full de càlcul elaborat amb el Microsoft Excel:
  - Feu clic sobre l'enllaç del fitxer amb el botó secundari del ratolí.
  - Si utilitzeu el Mozilla Firefox, escolliu l'opció Desa l'enllaç al disc... Escolliu la destinació i premeu el botó Desa.
  - Si utilitzeu l'Internet Explorer, escolliu l'opció Anomena i desa la destinació de les que apareixeran en fer clic, sobre l'enllaç, amb el botó secundari del ratolí. Escolliu la destinació i deseu el fitxer.
- Poseu en marxa l'OpenOffice.org Calc.
- Amb Fitxer | Obre, localitzeu el fitxer. Premeu Obre per recuperar-lo.
- Observeu que, l'OpenOffice.org Calc recupera sense problemes el fitxer, que tindrà un aspecte com el que veieu a la imatge
- Deseu-lo, però com a fitxer de l'OpenOffice.org Calc (format .ods):
  - Demaneu Fitxer | Anomena i desa.
  - Desplegueu Tipus de fitxers i assenyaleu l'opció Full de càlcul d'OpenDocument (.ods) tal com veieu a la figura:
  - Si fos el cas, podeu canviar el nom del fitxer modificant-hi el nom que hi ha a Nom del fitxer.
  - En finalitzar, premeu el botó Desa.
- Tanqueu el document que teniu en pantalla amb Fitxer | Tanca.
- Comproveu que el fitxer s'ha exportat al format d'OpenDocument d'una manera correcta:
  - Demaneu Fitxer | Obre.
  - Localitzeu, a la vostra carpeta de treball, el fitxer que heu desat abans.
  - Seleccioneu-lo i premeu el botó Obre.
- Modifiqueu, si fos el cas, alguns aspectes del format del full i imprimiu-lo
  - Demaneu Fitxer | Visualització prèvia de la pàgina.
  - Feu les modificacions necessàries afegint-hi, si fos el cas, una capçalera i un peu de pàgina.
  - Premeu la icona Imprimeix el fitxer directament quan tot estigui al vostre gust.
- Tanqueu la visualització prèvia.
- No tanqueu el document ni l'OpenOffice.org Calc; el fareu servir a l'activitat següent