Title: Pràctica 3. Seleccions.
Course: Ofimàtica - Full de càlcul

Seleccioneu diferents elements d'un full de càlcul

Amb aquesta pràctica treballareu, d'una manera senzilla, la selecció d'àrees d'un full de càlcul: files, columnes, cel·les i rangs.

1. Activeu l'OpenOffice.org Calc:
  1. Demaneu Inicia | Tots els programes | OpenOffice.org 2.0 | OpenOffice.org Calc o feu doble clic sobre la drecera del programa (si n'hi ha).
2. Recupereu el fitxer desplaceu-vos que heu fet servir a la pràctica anterior.
  1. Demaneu l'opció de menú Fitxer | Obre (o premeu Ctrl + O)
  2. Localitzeu, amb ajut de Mira a:, de la finestra que us haurà aparegut, el fitxer desplaceu-vos en la vostra carpeta de treball.
  3. Assenyaleu-lo amb el ratolí i premeu el botó Obre.
3. Seleccioneu la columna B del full Dades de poblacions, fent ús del ratolí:
  1. Feu clic al selector de columna B del full de càlcul. Observeu el resultat obtingut:

Observeu la referència B1:B65536 continguda a Àrea del full.
4. Seleccioneu la filera 5 del full Dades de poblacions:
  1. F
eu clic sobre el selector de fila 5 del full de càlcul. Observeu el resultat obtingut:

Observeu la referència A5:IV5 continguda a Àrea del full.
5. Seleccioneu el rang de cel·les des de l'A4 fins la C8 fent ús del ratolí:
  1. Feu clic, amb el ratolí, a la cel·la A4 i, sense deixar anar el botó del ratolí, arrossegueu-lo fins a la cel·la C8.
  2. Deixeu anar el botó del ratolí.
6. Seleccioneu el rang de cel·les des de l'A1 fins la C8 escrivint la referència a Àrea del full:
  1. Feu doble clic, amb el ratolí, a l'interior de Àrea del full just a sobre del valor que contingui.
  2. Escriviu A1:C8 i premeu la tecla RETORN. Observeu el resultat obtingut:
7. Sortiu del programa descartant els possibles canvis que s'hagin pogut fer al full de càlcul.