Title: Activitat 1. Afegir dades.
Course: Ofimàtica - Full de càlcul

Afegiu dades en un full de càlcul i deseu els canvis

1. Poseu en marxa l'OpenOffice.org Calc
2. Observeu que, en activar-se el programa, es crea un llibre nou de què el full actiu és el Full1, i la cel·la activa és la A1.
3. Situeu-vos a la cel·la B2 fent ús del ratolí.
4. Afegiu, en aquesta cel·la, el text Ingressos:
  1. Només cal que teclegeu el text que es demana.
  2. Mireu de no prémer RETORN quan finalitzeu el text, sinó la tecla de tabulació per saltar a la cel·la de la dreta (la B3) i que s'enregistrin les dades a la cel·la B2.
5. Afegiu, en la cel·la B3 on estareu situats, el text Despeses. Recordeu de prémer la tecla de tabulació per situar-vos a la cel·la següent.
6. Afegiu, en la cel·la B4, el text Saldo.
7. Afegiu, en la cel·la A3, el text 01/10/2006 i premeu la tecla RETORN per baixar a la cel·la A4. Observeu com el programa canvia l'ajustament del text que heu introduït. El programa ha detectat l'entrada com una data, l'ha canviada per 01/10/06 i l'ha ajustada a la dreta de la cel·la.
8. Escriviu, en les quatre cel·les següents les dates, 05/10/2006, 07/10/2006, 13/10/2006 i 21/10/2006. Observeu el canvi d'ajustament del text i el canvi a format Data que efectua el programa.
9. Completeu el rang de cel·les B3:C7 amb els valors que s'observen a la figura següent. Podeu introduir-los per fileres (utilitzeu el tabulador) o per columnes (utilitzeu la tecla RETORN). Utilitzeu la coma per separar les unitats dels decimals.
10. Deseu el llibre amb el nom comptes (.ods) en la vostra carpeta de treball.
  1. Demaneu Fitxer | Desa (o premeu Ctrl + S).
  2. Localitzeu la vostra carpeta de treball amb el desplegable Desa a:
  3. Escriviu, en la casella Nom del fitxer, el text comptes.
  4. Premeu el botó Desa.
11. Tanqueu l'OpenOffice.org Calc amb l'opció de menú Fitxer | Surt.
12. Envieu el fitxer resultant.