Title: Pràctica 1. Sèries.
Course: Ofimàtica - Full de càlcul

Seleccionem, creem sèries i apliquem formats

Ara anem a jugar una mica amb les eines de selecció que hem estudiat a l'apartat teòric.

En primer lloc, obrirem un arxiu nou i hi treballarem. Així, fem clic a:

- La primera acció que es demana és seleccionar tot el full i donar-li un format de mida de lletra de 12 punts i tipus de lletra Times New Roman. Per poder-ho fer hem de mirar els punts inicials de la part de teoria d'aquest mateix tema.
- Després, a la cel·la A1 escriurem en majúscules: DESPESSES DE L'ANY 2006. Formatarem aquest títol a una mida de 20 punts i li donarem un color diferent del negre.
- A la cel·la A4 escriurem la paraula gener, i es tracta que apareguin en vertical tota la resta de mesos de l'any d'una manera ràpida (Menú Edita | Emplena | Sèries i donar-li l'opció per defecte, o bé arrossegant la part inferior dreta de la cel·la ens generarà una sèrie amb els noms dels mesos de l'any, ja que els té memoritzats).
- A la cel·la B3 escriviu Aigua, i arrossegant caldria que sortissin automàticament cap a la dreta les paraules següents : Aigua, Llum, Telèfon, Hipoteca i Altres. Això demana crear-se una nova llista, doncs aquesta no la té memoritzada (l'acabo d'inventar ara mateix). Com que aquests conceptes els utilitzarem altres vegades, convé entrar en el menú Eines | Opcions i dins de Open Calc, l'opció Ordena les llistes, en creem una de nova amb aquestes paraules, que també les podem copiar del full si les tenim escrites a la part on diu Entrades. N'hen de posar una per línia i després Afegeix. A la pantalla següent ho podem veure ja fet. Depèn de la versió del programa pot tenir-ne unes o d'altres de ja fetes, així per exemple els mesos de l'any en català o en castellà, poden ser-hi o no, en funció de les versions...

De moment el full ens va quedant així:

A la cel·la G3 introduïm la paraula Total, que ens servirà per fer el sumatori de totes les dades en horitzontal. Just a sota, a la cel·la G4, escrivim la fórmula =SUMA(B4:F4), la qual cosa ens sumarà les dades entre aquestes dues posicions del full. Aquesta fórmula introduïda ara, la copiem cap avall, fins a la cel·la G15 (ho podem fer arrossegant des de la part inferior dreta de la cel·la G4).

Mireu a la barra de fórmules que hi apareix si ens situem en qualsevol de les cel·les que van entre G4 i G15. Hi podem veure la fórmula que acabem de copiar, com podem apreciar a la imatge anterior.

Fem això mateix a la part inferior, al voltant de les cel·les A17 fins a G18 com podem apreciar en la imatge anterior. Així, la fórmula que hem d'introduir primer i copiar després a la cel·la B17 ha de ser: =SUMA(B4:B15).

Finalment posem un sumatori global que ens sumi o bé tota la seva columna o tota la fila de subtotals.