Title: Activitat 1. Sèries.
Course: Ofimàtica - Full de càlcul

Preparem la feina

Preparem un nou llibre de treball que anomenarem adicionals_2.ods. Un cop obert i desat en la nostra carpeta habitual de treball fareu un sèrie de feines que es proposen a continuació.

Com que ara ja hem après a seleccionar rangs seguits i alterns, els diferents formats de lletra, nombres, etc. podem practicar-ho més per consolidar els nous coneixements adquirits recentment. Seguiu les instruccions i observeu les il·lustracions.

Es donen una sèrie d'instruccions que convé seguir amb ordre.

1. Si el vostre full de treball no mostra les línies de divisió, convé que les mostreu. Això es fa des del menú Eines | Opcions | OpenOffice.org Calc | Visualitza | Línies de la graella (activar-la).
2. Seleccioneu les columnes A fins a la F. Per fer-ho teniu dues opcions, una seria fer clic a la A i després fer Majúscules + Clic a la F i així totes queden seleccionades (des de la A fins a la F). Una altra manera seria fer clic a la A i arrossegar el clic per sobre dels selectors de columna fins arribar a la F i també quedarien totes elles seleccionades. Un cop seleccionades, mireu de fer-ne una d'elles més estreta. Què ha passat? Doncs que totes les seleccionades prèviament s'han fet més estretes, de la mateixa mida que la que acabem de modificar manualment.
3. Seleccioneu les columnes A i la H, d'una manera alterna (fent Clic a la primera, l'A, i Clic + tecla Ctrl. a la segona, la H) Mireu de fer-ne una d'elles una mica més ampla. Què ha passat? Doncs que les dues seleccionades passen a tenir una amplada igual entre elles i diferent de la resta.
4. Escriviu a la cel·la B2 la data 01/01/2007. Seleccionem el rang des de B2 fins a B25 i amb el menú Edita | Emplenar | Sèries | Data | Dia feiner, mireu què passa: ens omple de dates de dies feiners (si no es veuen les dates, doneu format data a aquest rang de dades amb el botó dret del ratolí i opció Format de cel·les | Nombres | Data). Com podeu observar, els dies corresponents a dissabte i diumenge no apareixen en la llista, cada cinc dies hi ha un salt de dos dies. Hem completat els dies feiners del mes de gener del 2007. Si ens hem passat i ens apareix alguna dada del mes de febrer l'esborrem. Si en alguna cel·la apareix ###, això vol dir que és massa estreta per mostrar totes les dades i, per evitar-ho, podem seleccionar totes les columnes implicades fent Clic a la primera i Majúscules + Clic a la darrera, i amb un doble Clic a la separació entre qualsevol de les columnes seleccionades, cadascuna d'elles passarà a tenir l'amplada ajustada exactament al seu contingut.
5. A la cel·la C2 escriurem la data del primer dia del mes de febrer del 2007 i repetirem l'operació anterior. Hem d'acabar tenint tots els dies laborables del mes de febrer. I si no es veu alguna de les dades, operem com en el cas anteriorment explicat per al gener.
6. Repetim el mateix procés a les cel·les D2, E2 i F2, per als mesos de març, abril i maig respectivament.
7. Situant-nos a la cel·la B1 escriurem el textual: gener. Arrossegarem aquesta cel·la fins a F1. Què ha succeït? Doncs que se'ns escriuen el nom dels altres mesos.
8. Utilitzant la fórmula =COMPTA(B2:B25) escrita en la ce·la B26, ens donarà el nombre total de dies feiners del mes de gener. Si copiem aquesta fórmula cap a la dreta fins a la cel·la F26, obtindrem el total dels altres mesos.
9. A la cel·la F28 introduïm el sumatori de tots els dies i sabrem el total de dis laborables dels cinc primers dies de l'any =SUMA(B26:F26).
10. Ara mirem de donar al full un aspecte formal semblant al de la imatge següent (si no sabeu com fer-ho, mireu a sota):

Per donar-li aquesta orientació en diagonal al text, cal seleccionar aquestes cel·les primer i després anar al menú Format | Cel·les, fitxa Alineament i mireu aquesta imatge que indica com caldria deixar-ho:

Deseu la feina en la carpeta habitual de treball amb el nom esmentat al començament d'aquesta pàgina i mostreu-la al vostre tutor per a la seva revisió i valoració posterior.