Title: Pràctica 2. Exportar a PDF.
Course: Ofimàtica - Full de càlcul

Formateu i exporteu un llibre en format PDF

- Recupereu la imatge catalunya.gif i deseu-la a la vostra carpeta de treball com s'indica tot seguit:
  - Feu clic amb el botó secundari del ratolí sobre l'enllaç de la línia anterior.
  - Demaneu l'opció Desa l'enllaç al disc del menú de context que haureu obtingut (Anomena i desa la destinació, si és que feu servir l'Internet Explorer).
  - Localitzeu la destinació en què desar el fitxer i premeu el botó Desa.
- Recupereu i deseu la imatge meteoro.gif, igual que heu fet per a l'altra imatge.
- Recupereu el fitxer catalunya.zip i deseu-lo a la vostra carpeta de treball. Descomprimiu-lo i Obriu-lo amb l'OpenOffice.org Calc.
- Inseriu, a la zona esquerra del full de càlcul, la imatge catalunya.gif
  - Demaneu Insereix | Imatge | Des d'un fitxer.
  - Localitzeu, a la vostra carpeta de treball, la imatge catalunya.gif
  - Premeu el botó Obre per inserir-la.
  - Desplaceu-la a la zona esquerra a sota de les dades.
- Inseriu, a la zona dreta del full de càlcul, la imatge meteoro.gif. Situeu-la a la part inferior dreta del full, a sota de les dades.
- Inseriu 12 files a la part superior del full (feu servir Insereix | Files).
- Afegiu un fontwork amb el text Catalunya (feu servir el model preferit 10) i situeu-lo a la part superior esquerra del full.
- Copieu-lo a la zona de la dreta del full (recordeu com l'heu fet a la pràctica anterior).
- Afegiu un salt de columna entre les dues zones del full.
  - Situeu-vos en qualsevol cel·la de la columna F.
  - Demaneu Insereix | Salt manual | Salt de columna. Així, cada una de les parts de la taula s'imprimiran en una pàgina diferent.
- Exporteu el resultat en format PDF.
  - Premeu l'eina Exporta directament a PDF.
  - Localitzeu la vostra carpeta de treball i escriviu, si calgués, el nom del fitxer (el programa l'adjudica el mateix que el nom del llibre de càlcul).
  - Premeu el botó Desa.
- Deseu el resultat amb el nom catalunya2 (.ods) en la vostra carpeta de treball.