Title: Pràctica 3. Despeses domèstiques.
Course: Ofimàtica - Full de càlcul

Completeu una taula de despeses domèstiques

1. Recupereu la taula de les despeses domèstiques corresponent al propietari d'un pis i completeu les dades que hi falten. Els percentatges s'han de calcular, per a cada quantitat, respecte de les despeses totals de la cel·la G14. El resultat final ha de ser semblant al que es mostra a la figura:

Feu servir el botó Suma o la funció SUMA per obtenir els Totals.
Calculeu els % respectius de cada concepte.
2. Recupereu el fitxer despeses.zip i deseu-lo en la vostra carpeta de treball.
3. Descomprimiu-lo per obtenir el fitxer despeses.ods.
4. Calculeu el total de despeses del mes de gener corresponent a la cel·la G2:
  1. Inseriu, en aquesta cel·la, la fórmula =SUMA(B2:F2). Podeu escriure-la directament, fer servir l'assistent per a funcions o el botó Suma. En aquest últim cas, cal que modifiqueu, amb el ratolí, el rang de cel·les que proposa el programa, D2:F2, per B2:F2. Això és així perquè hi ha cel·les en blanc.
5. Copieu la fórmula de la cel·la G2 en el rang G3:G13:
  1. Seleccioneu la cel·la G2 i premeu l'eina Copia.
  2. Seleccioneu el rang de cel·les G3:G13 i premeu l'eina Enganxa.
6. Calculeu el total de despeses d'aigua de tot l'any en la cel·la B14.
  1. Inseriu en aquesta cel·la la fórmula =SUMA(B2:B13). Escriviu-la directament o feu servir l'assistent per a funcions.
7. Copieu la fórmula de la cel·la B14 en el rang C14:F14.
  1. Seleccioneu la cel·la B14 i premeu l'eina Copia.
  2. Seleccioneu el rang de cel·les C14:F14 i premeu l'eina Enganxa.
8. Calculeu el total de despeses de tot l'any en la cel·la G14:
  1. En aquest cas, podeu optar per afegir, en aquesta cel·la, la fórmula =SUMA(G2:G3), o bé la fórmula =SUMA(B14:F14). En qualsevol dels dos casos obtindreu el mateix resultat.
  2. El resultat d'aquesta cel·la serà molt important per calcular els percentatges de despeses per conceptes o per mesos.
9. Calculeu, en la cel·la B15, el percentatge respecte del total que representen les despeses d'aigua
  1. Seleccioneu aquesta cel·la i inseriu-hi la fórmula =B14/$G$14.
Observeu que la referència $B$14, és una referència absoluta a una cel·la determinada del full. Així, en copiar la fórmula a les altres cel·les, la referència a la cel·la de despeses totals no es modifica.
  2. Torneu a seleccionar la cel·la i premeu l'eina Format numèric: percentatge. Així, el resultat, es mostra en tant per cent: 11,20%
10. Copieu, en el rang de cel·les C15:F15, la fórmula de la cel·la B15.
  1. Seleccioneu la cel·la B15 i premeu l'eina Copia.
  2. Seleccioneu el rang de cel·les C15:F15 i premeu l'eina Enganxa.
  3. Observeu que també es copia el format numèric.
11. Comproveu quan sumen els percentatges de despeses per cada concepte (hauran de representar el 100%):
  1. Seleccioneu la cel·la G15.
  2. Premeu el botó Suma.
  3. Premeu Accepta per a inserir el resultat de la funció que us proposa el programa: =SUMA(B15:F15).
12. Calculeu, en la cel·la H2, el percentatge respecte del total que representen les despeses corresponents al mes de gener
  1. Seleccioneu aquesta cel·la i inseriu la fórmula =G2/$G$14.
Observeu que la referència $G$14 és una referència absoluta a una cel·la determinada del full. D'aquesta manera, en copiar la fórmula a les altres cel·les, la referència a la cel·la de despeses totals no es modifica.
  2. Torneu a seleccionar la cel·la H2 i premeu l'eina Format numèric: percentatge. Així, el resultat es mostra en tant per cent: 8,16%
13. Copieu, en el rang de cel·les H3:H13, la fórmula de la cel·la H2:
  1. Seleccioneu la cel·la H2 i premeu l'eina Copia.
  2. Seleccioneu el rang de cel·les H3:H13 i premeu l'eina Enganxa.
  3. Observeu que també es copia el format numèric.
14. Comproveu quan sumen els percentatges de despeses per a cada mes (hauran de representar el 100%):
  1. Seleccioneu la cel·la H14.
  2. Premeu el botó Suma.
  3. Premeu Accepta per a inserir el resultat de la funció que us proposa el programa: =SUMA(H2:H13).
15. Doneu format al full fent ús de la formatació automàtica:
  1. Seleccioneu el rang de cel·les A1:H15.
  2. Demaneu Format | Formatació automàtica...
  3. Premeu el botó per tenir accés a la resta d'opcions de la finestra.
  4. Desactiveu l'opció Format dels números i també l'opció Ajusta automàticament l'amplada per no perdre les opcions que heu adjudicat a algunes de les cel·les del full.
  5. Feu clic, d'entre les opcions que hi ha a Format, a qualsevol d'elles excepte en aquelles que fan referència a moneda. Observeu la vista prèvia i, quan obtingueu la que més us agradi, premeu el botó D'acord.