Title: Exercici 1. Tiquet de compra.
Course: Ofimàtica - Full de càlcul

Fem un tiquet de compra

El plantejament de l'exercici és el següent. Pensem que som en una empresa tipus comerç d'informàtica. Per una banda tenim un llistat de productes organitzats en una taula semblant a aquesta que ve a continuació i que haureu de crear vosaltres:

El rang de dades que ens interessa d'aquesta taula és: A3:C7, que és el que conté les dades dels codis, els noms dels productes i el preu unitari de cada element. Si seleccionem aquest rang i anem al quadre superior podem donar un nom a aquest rang, li direm per exemple taula i farem intro. Mireu la imatge:

Ara, sempre que ens vulguem referir a aquest rang de dades ho podem fer com a taula en lloc d'usar la referència a les cel·les que seria A3:C7 i que hi caldria afegir els $ en cas de voler fer-ne alguna còpia en les fórmules.

Un cop fet això, mirarem de crear-nos el tiquet de compra. Reprodueix aquesta estructura per començar a treballar-hi:

- La fila 9 és el títol, es posa per teclat.
- La segona línia, l'11, també. Són els rètols i els cal introduir de la forma acostumadal.
- En el cas de la tercera i quarta línia (les 12 i 13) la cosa canvia. La idea és que en el moment d'escriure el codi RR3 en la cel·la A12, automàticament en la cel·la immediata de la dreta B12 sortirà el text: Ratolí, i dos més a la dreta, a la D12, el seu preu unitari: 12,09.
- De la mateixa manera, a la cel·la A13, s'escriu TT2, i automàticament sortiran els rètols de la seva pròpia línia que podem observar.
- Després, a la columna de Quantitat, posarem un nombre nosaltres, i a la columna de Total, una multiplicació entre la Quantitat*Preu unitat.
- Finalment, a la part inferior posarem el càlcul de l'IVA, amb una cel·la el tant per cent d'IVA: 16% o 0,16 que és mateixa cosa. Només haurem de fer el càlcul de l'IVA (una multiplicació) i posar el TOTAL A PAGAR.

Sabeu quina fórmula haurem de posar a les cel·les B12 i D12? Doncs és una fórmula ja esmentada en el tema anterior, i que aquí es desglossa amb més detall:

=CONSULTAV(A12;taula;2;0) a la cel·la B12, i

=CONSULTAV(A12;taula;3;0) en el cas de la D12.

Què fa aquesta fórmula de les cel.les B12 i de la D12?

- Ens farà una funció de cerca d'una dada (la que escrivim en A12).
- Aquesta dada la busca en el rang A3:C7 al qual li hem donat el nom de "taula".
- Posem un 2 perquè volem que ens doni la dada de la segona columna de la taula a consultar. En el cas de la D12 es posarà un 3 perquè volem la resposta de la tercera columna.
- Posem un 0 perquè volem una consulta exacta, els codis a buscar no són nombres ordenats que augmenten, sinó codis sense ordenar.
- I... màgia, ens torna el valor "Ratolí", etc.

Ja tenim el tiquet preparat. Ara copiem les fórmules de les cel·les B12 i D12 cap avall fins a B19 i D19.

Feina opcional d'ampliació:

I com que l'hem de copiar, aquesta fórmula la podem incloure dins d'una de condicional la qual farà que només funcioni la fórmula de recerca en el cas que hi hagi alguna dada, i la cel·la A12 és buida ="", en aquest cas, no facis res, deixa-la buida "", però si hi ha alguna dada, busca-la dins de taula i torna'm el valor de la segona columna:

=SI(A12<>""; CONSULTAV(A12;taula;2;0);"")