Title: Pràctica 1. Nota de compres.
Course: Ofimàtica - Full de càlcul

Calcula el total d'una nota de compres

En aquesta pràctica es tracta que prepareu un full de càlcul com el que veieu a la figura i que feu els càlculs necessaris per obtenir-ne els totals.

Feu servir, exclusivament, l'operador * (producte) i la funció SUMA.

1. Escriviu les dades inicials al full de càlcul i doneu format a les cel·les:
  1. Feu servir les tecles de desplaçament i el ratolí per introduir les dades.
  2. Definiu el format numèric per a les cel·les corresponents a Preu unitari i Total:
    1. Seleccioneu l'àrea C2:C8.
    2. Demaneu Format | Cel·les | Nombres.
    3. Escolliu Categoria / Moneda i, en Format, -1234,00 €. Premeu D'acord per a assignar el format.
    4. Feu això mateix a l'àrea E2:E8.
  3. Definiu les línies de contorn de les cel·les tal com es veu a la figura:
    1. Seleccioneu l'àrea de cel·les A1:E8.
    2. Demaneu Format | Cel·les | Vores.
    3. De les icones corresponents a Arranjament de línies / Estàndard, premeu sobre Posa la vora exterior i totes les interiors.
    4. Premeu D'acord.
    5. Feu això mateix amb les cel·les D10:E10.
  4. Canvieu el color de fons de les cel·les A1:E1.
2. Inseriu, en la cel·la E2, la funció que calculi el cost corresponent a la compra de les carpetes grans:
  1. Situeu-vos a la cel·la E2.
  2. Escriviu =C2*D2.
  3. Premeu RETORN o bé el botó Accepta.
  4. Observeu el resultat obtingut a la cel·la E2.
3. Inseriu una fórmula semblant a les cel·les E3 a E8 o, millor, copieu la fórmula de la cel·la E2 al rang E3:E8:
  1. Feu clic amb el botó dret del ratolí sobre la cel·la E2.
  2. Del menú de context obtingut, premeu sobre l'opció Copia.
  3. Amb ajut del ratolí, seleccioneu el rang de cel·les E3:E8.
  4. Feu clic, sobre la selecció, amb el botó dret del ratolí.
  5. Del menú de context obtingut, premeu sobre l'opció Enganxa. (o, si ho preferiu, premeu Ctrl+V).
  6. Feu clic sobre una de les cel·les del rang, la E5 per exemple, i observeu a la barra de fórmules com s'ha copiat la fórmula =PRODUCTE(C5;D5). Vegeu que, en copiar-se, s'han actualitzat els valors de fila dels arguments.
4. Calculeu el total de les compres realitzades en la cel·la E10:
  1. Feu clic a la cel·la E10.
  2. Premeu el botó Autopilot: Funcions.
  3. Desplegueu Categoria i escolliu Matemàtic.
  4. Cerqueu la funció SUMA, assenyaleu-la amb el ratolí i premeu el botó Següent. Observeu que el cursor d'escriptura apareixerà situat en la casella corresponent a Nombre 1.
  5. Feu clic al botó Redueix corresponent a l'argument Nombre1.
  6. Feu clic a la cel·la E2 i, sense deixar anar el botó esquerre del ratolí, arrossegueu-lo fins a arribar a la cel·la E8. Deixeu anar el botó del ratolí.
  7. Premeu el botó Maximitza.
  8. Premeu el botó D'acord per tancar la finestra de l'Autopilot.
  9. Observeu, a la barra de funcions, com s'ha inserit la funció =SUMA(E2;E8).
5. Canvieu alguns dels valors de les cel·les de la columna C i observeu com s'actualitzen els valors del total de la fila i del total global.
6. Deseu el el llibre amb el nom compres (.ods).