Title: Pràctica 1. Delegacions.
Course: Ofimàtica - Full de càlcul

Administreu una empresa amb delegacions

Esteu fent les pràctiques per portar l'administració d'una empresa que té delegacions a tot Catalunya. Heu de crear un llibre amb cinc fulls. Els quatre primers recolliran dades anuals, ingressos, despeses i resultats, de les quatre delegacions de l’empresa: Barcelona, Tarragona, Lleida i Girona. El cinquè full resumirà els resultats de les quatre delegacions anteriors.

- Executeu l'OpenOffice.org Calc
- Feu clic a l'etiqueta corresponent a Full1 i, amb l'opció de menú Insereix | Full... , inseriu-hi dos fulls més. Observeu les opcions en la finestra de diàleg:
- Premeu la tecla Alt i, sense deixar-la anar, feu clic sobre l'etiqueta corresponent a Full1. Deixeu anar la tecla Alt i escriviu Barcelona i, en finalitzar, premeu la tecla RETORN. Observeu que el nom de l'etiqueta corresponent al primer full del llibre ha canviat.
- De la mateixa manera, canvieu el nom dels altres fulls amb Tarragona, Lleida, Girona i Resum.
- Reproduïu, en el full Barcelona, un contingut similar al que es mostra en la imatge següent:
  - Per fusionar les cel·les corresponents als textos, seleccioneu-les i feu servir l'opció de menú Format | Fusiona les cel·les.
  - Per dibuixar les línies de contorn de les cel·les, premeu sobre l'eina Vores i escolliu, segons el cas, la combinació de línies que correspongui:
  - Amb Format | Cel·les... | Nombres, formateu les cel·les C7, C8 i C9 a Número del tipus -1.234,12.
- Creeu, en els fulls Tarragona, Lleida i Girona, la mateixa estructura que per al full Barcelona. Feu servir Copia i enganxa per facilitar-vos el procés i introduïu-hi els canvis adients.
- Una possible distribució del full Resum, amb algunes de les fórmules utilitzades, podria ser aquesta:

Observeu les referències a les cel·les dels altres fulls: Barcelona.C9, per exemple, fa referència al valor contingut a la cel·la C9 del full Barcelona. Tingueu present que, per inserir la fórmula, podeu optar per escriure-la directament o bé procedir com segueix:
  - Situar-vos a la cel·la i escriure el signe =
  - Fer clic a l'etiqueta del full Barcelona.
  - Fer clic a la cel·la C9, C8 o C7, segons el cas. Observeu que queda marcada amb un rectangle vermell.
  - Prémer la tecla RETORN.
  - En fer-ho, s'acaba l'edició de la fórmula i s'actualitza el valor de la cel·la.
- Inseriu, en la cel·la F8, la fórmula =E8/$E$12 La referència absoluta $E$12 permetrà copiar la fórmula en les altres cel·les. Formateu la cel·la amb l'eina .
- Per a la fila dels totals, inseriu les fórmules corresponents. Millor si us ajudeu del botó Suma. Les fórmules restants les podeu aconseguir copiant el contingut de la cel·la C12 en el rang D12:F12. Aquestes haurien de quedar com les que teniu tot seguit:
  - En la cel·la C12: =SUMA(C8:C11)
  - En la cel·la D12: =SUMA(D8:D11)
  - En la cel·la E12: =SUMA(E8:E11)
  - En la cel·la F12: =SUMA(F8:F11)
- Prepareu el format del llibre adjudicant-hi un tema i diferents tipus de format per a cada llibre.
  - Demaneu Visualitza | Barra d'eines | Eines.
  - Premeu l'eina Seleccioneu els temes.
  - De la finestra Selecció de temes, cerqueu i activeu Pastel i premeu el botó D'acord.
  - Observeu el canvi produït en cada un dels fulls del llibre.
  - Formateu l'aspecte de les dades del full Resum.
    - Situeu-vos al full Resum i seleccioneu el rang de cel·les C7:F7
    - Activeu la finestra Estils i formatació prement la tecla F11.
    - Assegureu-vos que, a la part inferior de la finestra, hi diu Tots els estils. En cas contrari, desplegueu-la i escolliu aquesta opció:
    - Feu doble clic sobre Colum Header.
    - Seleccioneu el rang de cel·les C8:E11.
    - Adjudiqueu, fent doble clic, l'estil de cel·les Card TR.
    - Seleccioneu el rang de cel·les C12:F12 i adjudiqueu el mateix estil de cel·les que a l'apartat anterior.
  - Formateu les taules dels fulls corresponents a Barcelona, Tarragona, Lleida i Girona, provant diferents combinacions d'estils de cel·la.
  - Canvieu el tema del llibre a Black and White. Observeu els canvis en les cel·les a què havíeu adjudicat un estil.
  - Proveu amb altres temes i estils de cel·les com el que observeu a la imatge:
- Deseu el document, en la vostra carpeta, amb el nom empresa (.ods).