Title: Activitat 1. Llistes personalitzades.
Course: Ofimàtica - Full de càlcul

Generar llistes personalitzades

1. Poseu en marxa l'OpenOffice.org Calc
2. Situeu-vos a la cel·la A1, per exemple, i escriviu, en columna, els següents textos, un a cada cel·la: un, dos, tres, quatre, cinc, sis, set, vuit, nou, deu.
3. Seleccioneu les deu cel·les (des de A1 fins a A10).
4. Demaneu Eines | Opcions | OpenOffice.org Calc | Ordena les llistes
5. Observeu que a Copia la llista des de apareix referenciat el rang que heu seleccionat:
6. Premeu el botó Copia. Observeu com s'afegeix, a les existents, la nova llista creada.
7. Premeu el botó D'acord.
8. Proveu d'utilitzar la nova sèrie que heu creat:
  1. Situeu-vos a la cel·la B3, escriviu un i premeu RETORN.
  2. Feu clic, un altre cop, a la cel·la B3 i estireu, amb el ratolí, des del senyal de la part inferior dreta de la cel·la, fins a arribar a la cel·la K3.
  3. Deixeu anar el ratolí i observeu el resultat obtingut.
  4. Repetiu això mateix, des de la cel·la B3, però en sentit vertical, fins a la cel·la B12.
  5. Seleccioneu el rang B4:B12.
  6. Estireu, des del senyal de la part inferior dreta del rang, fins a arribar a la columna K.
9. Proveu de crear altres tipus de llistes personalitzades, com ara:
  1. A, B, C, D, E, F, G, H, I, J, K ...
  2. A1, A2, A3, A4, A5, A6, A7 ...
  3. Primer, Segon, Tercer, Quart, Cinquè ...
  4. Barcelona, Tarragona, Lleida, Girona.
  5. etc.
10. Deseu el document amb el nom llistes (.ods) a la vostra carpeta de treball.
11. Sortiu de l'OpenOffice.org Calc.