Title: Exercici 2. Aplicació dels coneixements. (OPCIONAL)
Course: Ofimàtica - Full de càlcul

Prova lliure amb uns mínims a complir

Es tracta d'aplicar els coneixements adquirits amb les pràctiques. Per això es proposa fer aquest exercici amb una sèrie d'elements mínims:

1. Realitzeu un full on hi hagi una sèrie de dates de dies feiners. Us recordo que per poder-ho fer cal treballar amb les opcions del menú: Edita | Emplena | Series i activar l'opció "Dies feiners".
2. Inventeu una sèrie i graveu-la dins del programa. Pot tenir noms de persones, o d'elements variats (fruites, eines, etc.).
3. Formateu el full de manera que els valors numèrics negatius surtin en vermell, els superiors a mil, amb el punt de milers, i creeu algun format personalitzat del tipus: #.###" Euros" o tipus #.###" Pomes".
4. Doneu una amplada a les columnes que s'adaptin al seu contingut.
5. Mireu d'introduir en alguna columna i fila algun sumatori del tipus =SUMA(B4:G4) o semblants.
6. Formateu el full amb colors adequats i destacant-ne les cel·les amb els sumatoris. Es pot fer de manera automàtica emprant l'opció del menú Formata | Formatació automàtica i triant un model que es consideri adient. Aquí se'n mostren un parell d'exemples:

Desa aquesta feina que haureu de mostrar al vostre tutor amb el nom de prova formats exercici2.ods