Title: Pràctica 4. Format i protegir el full.
Course: Ofimàtica - Full de càlcul

Acabem de donar format i protegim el full

Acabem de donar format al full jugant amb els colors de fons de les cel·les, amb els colors de les lletres, i podem fer uns formats numèrics personalitzats, etc. tot intentant aplicar-hi els conceptes vistos en la teoria.

Una altra opció que podem provar és el tema dels formats automàtics vistos al final de l'apartat teòric.

Per últim, protegirem el full de treball però deixarem accessible poder modificar-se les cel·les que continguin entrada directa de dades, i les que contiguin fórmules i les que estiguin buides han de quedar no modificables.

Per poder dur a terme aquesta darrera feina, penseu que cal fer dos passos obligats:

1. Seleccionar totes les cel·les de les despeses i canviar-ne la condició de protecció com mostra la imatge següent: (el contrari del que dóna per defecte el programa).
2. Protegir el full de treball sencer mitjançant l'opció del menú Eines | Protegeix el document...

Proveu si funciona. Ara podem modificar les dades de les despeses puntuals, però no podem modificar les cel·les que contenen fórmules ni tampoc les que estan buides dins del full.

Ah! i no oblideu la contrasenya que poseu al document, perquè no podrem fer-hi res si necessitem modificar-lo posteriorment.

Podria quedar la feina amb un aspecte semblant a:

Deseu el document a la vostra carpeta de treball amb el nom de unitat_6.ods