Title: EXERCICI 2. Desplaçar-nos. (Opcional)
Course: Ofimàtica - Full de càlcul

Obriu un full de càlcul i desplaceu-vos pel contingut

1. Recupereu -feu clic al vincle- el fitxer clima comarques.zip i deseu-lo a la vostra carpeta de treball.
2. Descomprimiu-lo.
3. Poseu en marxa l'OpenOffice.org Calc.
4. Recupereu, de la vostra carpeta de treball, el fitxer clima comarques (.ods).
5. Activeu el full Clima.
6. Situeu-vos a la part inferior dreta del full. Feu servir la combinació de tecles adient. Preneu nota de:
  1. El número del selector de fila.
  2. L'identificador del selector de columna.
  3. La referència de la cel·la.
  4. A quina comarca corresponen les dades de l'última filera del full que conté informació?
7. Situeu-vos a l'inici del full Clima. Feu servir una combinació de tecles per a aconseguir-lo.
8. Utilitzeu l'Àrea del full per situar-vos en les cel·les de la llista següent i preneu nota del valor que contenen:
  1. B19.
  2. C44.
  3. B19 del full Dades estadístiques.
  4. D80 del full Dades estadístiques.
9. Tanqueu l'OpenOffice.org Calc sense desar cap canvi que s'hagi pogut produir.