Title: Pràctica 2. Interès compost.
Course: Ofimàtica - Full de càlcul

Calculeu el capital final invertit a l'interès compost

Es tracta que aprofiteu un full de càlcul en què s'ha calculat l'acumulació de capital a un interès simple per fer els càlculs que s'obtindrien si, aquest mateix capital, s'hagués col·locat a un interès compost.

- Activeu el vincle del fitxer simple.zip i deseu-lo en la vostra carpeta de treball.
- Descomprimiu-lo per a obtenir el fitxer simple.ods. Obriu-lo amb l'OpenOffice.org Calc.
- Feu clic, en cada una d'elles, per veure la fórmula que s'ha afegit en les cel·les B7 a B16. Observeu que la fórmula és una referència absoluta a la cel·la C3 que conté el capital inicial ( =$C$3 ).
- Observeu les fórmules de les cel·les C7 a C16. Es corresponen amb la fórmula de l'interès simple per a un any (per a la cel·la C7 la fórmula seria =B7*$C$4/100).
- En la cel·la D7, la fórmula és el resultat de la suma del capital inicial més l'interès produït ( =B7+C7 ).
- Per últim, observeu que en la resta de cel·les del rang D9:D16 la fórmula correspon a la suma del capital de l'any anterior (cel·la superior) més l'interès al final de l'any (cel·la situada a l'esquerra).
- Demaneu Insereix | Full... per inserir un nou full al llibre.
- Anomeneu-lo Interès compost i escolliu que se situï després del full actual. Premeu el botó D'acord per crear-lo.
- Copieu el contingut del primer full en el segon
  - Seleccioneu el rang de cel·les A1:D18.
  - Feu clic, amb el botó secundari del ratolí, sobre la selecció i, del menú de context, escolliu Copia
  - Feu clic a l'etiqueta del full Interès compost i situeu-vos a la cel·la A1.
  - Feu clic, amb el botó secundari del ratolí, sobre la cel·la A1 i, del menú de context, escolliu Enganxa.
  - Redimensioneu les columnes perquè se'n pugui veure tot el contingut.
- Modifiqueu les fórmules per adequar el full al càlcul d'interès compost.
  - Canvieu el text de la cel·la A1 per INVERSIÓ A 10 ANYS INTERÈS COMPOST.
  - Canvieu la fórmula de la cel·la B8 per =D7. Així, en aquesta cel·la, el capital inicial que s'utilitzarà per al càlcul serà el corresponent al capital acumulat corresponent a l'any anterior.
  - Comproveu que, a la cel·la C8, la fórmula sigui =B8*$C$4/100.
  - Feu els canvis necessaris perquè, a la cel·la D8, la fórmula sigui =B8+C8.
  - Copieu la fórmula de la cel·la B8 en el rang de cel·les B9:B16.
  - Copieu la fórmula de la cel·la C8 en el rang de cel·les C9:C16.
  - Per últim, copieu la fórmula de la cel·la D8 en el rang de cel·les D9:D16.
- Comproveu la diferència en els resultats obtinguts amb cada tipus de capitalització:
- Formateu el llibre de càlcul aplicant un tema i escollint format per a les diferents cel·les. Aquí teniu un possible exemple tot i que podeu escollir qualsevol altra possibilitat de format:
  - Demaneu Visualitza | Barra d'eines | Eines.
  - Premeu l'eina Seleccioneu els temes.
  - Seleccioneu el tema Glacier i premeu el botó D'acord.
  - Premeu la tecla F11 (o demaneu Format | Estils i formatació).
  - Seleccioneu el rang A1:D4 i feu doble clic sobre l'estil de cel·les Background.
  - Seleccioneu el rang A6:D6 i adjudiqueu, de la mateixa manera que abans, l'estil de cel·les Column Header.
  - Adjudiqueu el mateix estil al rang A18:D18.
  - Adjudiqueu l'estil Card TR al rang A7:D16.
- Formateu la capçalera i el peu de pàgina del llibre:
  - Demaneu Format | Pàgina.
  - Premeu la pestanya Capçalera.
  - Canvieu els valors del marge esquerre, el marge dret, l'espaiat i l'alçada d'acord amb els valors que es mostren a la imatge
  - Premeu el botó Edita.
  - Desplegueu Capçalera i escolliu Pàgina 2 de ?.
  - Feu clic a l'interior de Àrea esquerra. Premeu el botó Nom del full.
  - Feu clic a l'interior de Àrea dreta. Premeu el botó :
  - Premeu el botó D'acord.
  - Premeu la pestanya Peu de pàgina i, d'aquesta, el botó Edita.
  - Desplegueu Peu de pàgina i escolliu (cap).
  - Tanqueu les finestres que teniu obertes prement-hi el botó D'acord per a cada una.
- Deseu el llibre amb el nom compost.