Title: Pràctica 1. crear una plantilla.
Course: Ofimàtica - Full de càlcul

Crear una plantilla per generar factures

Imagineu que treballeu per a una empresa i necessiteu crear un model de factura per emetre-la als clients, i que sigui i tot un model per utilitzar-lo sempre. Per aquest motiu haureu de crear una plantilla de factura.

- Es tracta de generar una factura similar a la que veieu a la imatge següent:
- L'import serà el producte entre el nombre d'unitats i el P.V.P.
  - Per evitar que apareguin zeros en les caselles que no corresponguin a articles introduïts, feu servir una fórmula amb la funció condicional:
=SI((A9*B9)>0;A9*B9;"") seria la fórmula a introduir a la cel·la D9.
  - Copieu aquesta fórmula al rang de cel·les D10:D21.
- Total, serà la suma de la columna Import.
  - Com en el cas anterior, feu servir la funció condicional
=SI(SUMA(D9:D21)>0;SUMA(D9:D21);"")
- El Descompte, si s'aplica, es farà sobre el total de la factura.
  - Suposant que utilitzarem la cel·la B23 per introduir el valor del descompte, la funció a introduir, també condicional, seria
=SI((D22*B23%)>0;D22*B23%;"")
- L'I.V.A, es calcularà sempre sobre el 16% del total.
  - Con en els casos anteriors, feu servir la funció condicional
=SI((D22*16%)>0;D22*16%;"")
- Total factura serà el resultat de sumar el total amb el valor de l'I.V.A i sostreure'n el descompte.
  - =SI((D22-D23+D24)>0;D22-D23+D24;"")
- Creeu l'estructura de la graella i afegiu-hi els valors fixos:
  - Textos.
  - Fórmules.
  - Tipus de l'I.V.A.
  - Valor del descompte (si és que sempre s'ha d'aplicar el mateix).
  - Assigneu valor moneda a les cel·les de P.V.P, Import, Total, Descompte, I.V.A i Total Factura.
- Doneu format al full.
- Protegiu tot el full excepte, és clar, els rangs de cel·les C1:C6 i A9:C21. Així evitareu que es puguin fer modificacions en les cel·les en què s'han afegit les fórmules. Preneu nota, naturalment, de la contrasenya per si posteriorment necessiteu fer modificacions.
- Deseu-lo com a plantilla:
  - Demaneu Fitxer | Anomena i desa.
  - Desplegueu Tipus de fitxer i escolliu Plantilla de full de càlcul d'OpenDocument (.ots).
  - Poseu nom al fitxer factura, per exemple.
  - Escolliu com a destinació la vostra carpeta de treball.
  - Premeu el botó Desa.
- Tanqueu el document.