Title: Pràctica 3. Cerca i substitució.
Course: Ofimàtica - Full de càlcul

Treballeu la cerca i substitució

L'objectiu d'aquesta pràctica és que utilitzeu els procediments per cercar i reemplaçar dades en un full de càlcul:

- Activeu l'OpenOffice.org Calc
- Recupereu el fitxer que heu treballat a la pràctica anterior. Cas de no tenir-lo recupereu i descomprimiu el fitxer practica 2.zip
- Assegureu-vos que el cursor es troba situat a la primera cel·la del full. Si fos el cas, premeu Ctrl + Inici per situar-vos-hi.
- Cerqueu, al full de càlcul, la primera cel·la que contingui el nom Jorgina:
  - Demaneu Edita | Cerca i reemplaça, o bé premeu Ctrl + F o bé premeu l'eina Cerca i reemplaça de la barra d'eines Estàndard.
  - Escriviu, a la casella Cerca, el text jorgina (tot en minúscules). Assegureu-vos que l'opció Distingeix majúscules/minúscules estigui desactivada:
  - Premeu el botó Cerca.
  - Observeu que la cel·la B3 apareixerà, ara, seleccionada. Quin és el contingut d'aquesta cel·la?
La finestra Cerca i reemplaça continuarà activa per si desitgeu realitzar més cerques al full. No la tanqueu; la utilitzarem tot seguit.
- Cerqueu al full totes les cel·les que continguin el cognom Pereira.
  - Esborreu el text de la casella Cerca i, en el seu lloc, escriviu pereira.
  - Premeu el botó Cerca-ho tot.
  - Observeu que apareixeran seleccionades totes les cel·les del full que contenen aquest text.
  - No tanqueu la finestra Cerca i reemplaça; la utilitzarem a continuació.
- Cerqueu totes les cel·les que continguin un nom amb algunes de les lletres R o r.
  - Feu clic, amb el ratolí, en la cel·la A1 per treure la selecció de la cerca anterior (en cas contrari, la nova cerca s'efectuaria només dintre de la selecció).
  - A la casella Cerca de la finestra Cerca i reemplaça, que encara romandrà oberta, esborreu el text de cerca i, en comptes seu, escriviu r (minúscula).
  - Premeu el botó Cerca-ho tot.
  - Desplaceu, si cal, la finestra Cerca i reemplaça, per veure tota la zona de dades.
  - Observeu el resultat. Comproveu que, a totes les cel·les seleccionades, hi ha pel cap baix una lletra r.
- Reemplaceu, a tot el full, el nom de Josep pel de José:
  - Feu clic a la cel·la A1 per eliminar la selecció de la cerca anterior.
  - Escriviu, a la casella Cerca de la finestra Cerca i reemplaça el text Josep.
  - Escriviu a la casella Reemplaça amb el text José.
  - Premeu el botó Reemplaça-ho tot.
  - Observeu els canvis que s'han produït.
- Reemplaceu el text c. per carrer:
  - Desfeu la selecció fent clic en qualsevol cel·la del full.
  - Escriviu c. (no oblideu el punt) a la casella Cerca.
  - Escriviu carrer a la casella Reemplaça amb.
  - Premeu el botó Reemplaça-ho tot.
  - Finalment, tanqueu la finestra Cerca prement el botó Tanca. Observeu els canvis en les cel·les de la columna E.
- Deseu el resultat en la vostra carpeta de treball:
  - Demaneu Fitxer | Desa o premeu Ctrl + S o bé premeu l'eina Desa de la barra d'eines Estàndard.
- Sortiu de l'OpenOffice.org Calc amb Fitxer | Surt (o premeu Ctrl + Q).