Title: Pràctica 2. Ordenació.
Course: Ofimàtica - Full de càlcul

Treballeu l'edició i l'ordenació de les dades

L'objectiu d'aquesta pràctica és que utilitzeu els procediments d'edició Retalla, Copia i Enganxa per eliminar, moure o duplicar les dades en un full de càlcul. També per reforçar els procediments per desplaçar-se a través d'un full de càlcul.

- Executeu l'OpenOffice.org Calc
- Recupereu, de la vostra carpeta de treball, l'exercici treballat a la pràctica anterior. Si no el teniu, utilitzeu el fitxer practica 1.zip. Descomprimiu-lo per obtenir el fitxer practica 1.ods
- esteneu la numeració de la columna A fins al valor 12:
  - Feu clic a l'interior de la cel·la A8.
  - Observeu el senyal, en forma de quadrat petit, que apareix a la cantonada inferior dreta de la cel·la:
  - Feu clic amb el ratolí i, sense deixar anar el botó, arrossegueu-lo fins a arribar a la cel·la A13. Un cop fet, deixeu anar el botó del ratolí:
- Copieu, a partir de la posició de la cel·la B9, les dades corresponents al rang B3:G3:
  - Feu clic, amb el ratolí, a la cel·la B3 i, sense deixar anar el botó d'acció del ratolí, arrossegueu-lo fins a arribar a la cel·la G3. Un cop aquí, deixeu anar el botó del ratolí:
  - Demaneu Edita | Copia, premeu Ctrl + C o bé premeu l'eina Copia de la barra d'eines Estàndard.
  - Feu clic, amb el ratolí, a la cel·la B9.
  - Demaneu l'opció de menú Edita | Enganxa, premeu Ctrl + V o bé premeu l'eina Enganxa de la barra d'eines Estàndard.
  - Observeu que les dades s'han duplicat a la fila de destinació.
- Traslladeu, a partir de la posició de la cel·la B10, les dades corresponents al rang B2:G5. Feu servir l'eina Àrea del full per seleccionar el rang:
  - Feu clic a Àrea del full, esborreu el contingut actual i escriviu B2:G5 Premeu RETORN per finalitzar. Observeu que s'haurà seleccionat, en el full, el rang que heu especificat.
  - Demaneu l'opció de menú Edita | Retalla, premeu Ctrl + X o bé premeu l'eina Retalla de la barra d'eines Estàndard.
  - Feu clic a la cel·la B10.
  - Demaneu l'opció de menú Edita | Enganxa , premeu Ctrl + V o bé premeu l'eina Enganxa de la barra d'eines Estàndard.
  - Observeu-ne el resultat:
- Copieu el contingut del rang B6:G9 a partir de la cel·la B2:
  - Escriviu B6:G8 a Àrea del full.
  - Copieu la selecció prement l'eina Copia.
  - Feu clic a la cel·la B2 i enganxeu, prement l'eina Enganxa, el que heu copiat abans.
- Seleccioneu el rang B1:G13, bé amb ajut del ratolí, bé fent servir Àrea del full.
- Ordeneu les dades en funció del cognom i el nom en ordre ascendent:
  - Demaneu Dades | Ordena...
  - Desplegueu Ordena per: i escolliu Cognom. Assegureu-vos que el tipus d'ordre escollit per a aquesta opció sigui Ascendent.
  - Desplegueu, ara, Després per: i escolliu Nom. Assegureu-vos que el tipus d'ordre seleccionat també sigui Ascendent.
  - Premeu el botó D'acord.
- Deseu el resultat obtingut prement Desa.
- Sortiu de l'OpenOffice.org Calc amb Fitxer | Surt (o premeu Ctrl + Q).