Title: Exercici 2. Comptes escola d'adults.
Course: Ofimàtica - Full de càlcul

Comptes de l'Associació de l'Escola d'Adults

- Activeu el vincle del fitxer comptes.zip i deseu-lo a la vostra carpeta de treball.
- Descomprimiu-lo per a obtenir el fitxer comptes.ods. Aquest fitxer conté certs treballs vostres sobre comptabilitat.
- Heu mostrat als vostres companys la feina feta; i com que els interessa força, us han encomanat que feu de comptables de l'Associació de l'Escola d'Adults, que gestiona els cursets d'ensenyament no reglat, i que redissenyeu l'aspecte del llibre. Així que us heu posat a treballa i voleu començar per donar format al full que ja teniu fet.
- Primer de tot, copieu el contingut del full1 al full2, amb el qual treballareu.
- A continuació:
  - Poseu en negreta els títols de les columnes (fila 1).
  - Centreu les dates (columna A).
  - Doneu el format monetari (format Numèric Moneda) als nombres (columnes C, D i E). Segurament haureu de donar noves dimensions a les columnes. Recordeu que només cal que us poseu a sobre de la línia de separació de les columnes i arrossegueu per fer-les més grans o més petites; o bé aneu al menú Format i trieu la opció Columna | Amplada i escriviu la mida que us interessi.
  - Inseriu 4 files al començament del full (repetiu quatre cops l'opció de menú Insereix | Files).
- Un cop fet tot això, el full tindrà un aspecte semblant a aquest:
- Intercaleu una nova columna entre la columna B i la columna C. Per fer-ho heu d'activar una cel·la de la columna C i fer clic al menú Insereix | Columnes . Recordeu que Calc afegeix les noves columnes per l'esquerra i, les noves files, per sobre.
- Feu servir l'opció Fusiona les cel·les per posar el títol del full, "Compte corrent nº 123 del Banc de FORMACIÓ D'ADULTS", en les dues primeres fileres de la taula. Feu servir Format | Alineació | Centre per centrar en vertical el títol.
- Feu servir l'opció Visualització Prèvia de la pàgina per veure si queda al vostre gust.
- Activeu l'eina Pàgina d'aquesta visualització, si necessiteu canviar els marges i utilitzar la Capçalera i el Peu de pàgina.
- Sumeu a la fila 13 les columnes D i E utilitzant-hi la fórmula adequada:
- Inseriu una fila entre les files 9 i 10. Feu clic en qualsevol cel·la de la fila 10 i demaneu Insereix | Files.

Fixeu-vos que Calc ha adaptat les fórmules de la línia 13 (ara 14); però compte amb les fórmules de la columna F. Per deixar-ho d'una manera correcta s'ha de copiar la fórmula de la cel·la F8 a les línies inferiors, fins a la línia 12.
- Deseu el llibre a la vostra carpeta de treball amb el nom compta_adults.